Hei, denne artikkelen er over ett år gammel og kan inneholde utdatert informasjon

(Dagbladet): Byturen til skogens konge endte tragisk da elgen forvillet seg opp på taket av et kjøpesenter i Stange i kveld.

Antageligvis forvirret av det urbane landskapet, havnet dyret til slutt over et lavt gjerde - og deiset i asfalten.

- Elgen har kommet seg opp på baksiden av senteret. Dette er en veldig spesiell historie, sier operasjonsleder Vidar Pedersen ved Hedmark politidistrikt til Østlendingen.

Elgen døde mer eller mindre momentant av fallet.

Politiet tilkalte fallviltgruppa, men ekspertene kunne ikke gjøre annet enn å sørge for at skrotten ble fjernet.